open-index/open-wikipedia-markdown huggingface dataset:
Linda McMahon

**Linda Marie Edwards-McMahon** (født 1948) er en amerikansk forretningskvinne og politiker (R). Den 3. mars 2025 ble hun USAs utdanningsminister. 

## Liv og virke
### Bakgrunn

McMahon er tidligere administrerende direktør for World Wrestling Entertainment, og kona til WWE-formann Vince McMahon. Barna hennes Shane McMahon og Stephanie McMahon jobber også i WWE.

### Politiker
Hun var republikanernes kandidat i senatorvalget i Connecticut 2010, hvor hun brukte over 50 millioner dollar av sine egne penger i valgkampen uten å vinne. Hun prøvde igjen i 2012. 

Den 7. desember 2016 meddelte USAs påtroppende president Donald Trump at han hadde valgt McMahon som sjef for den amerikanske myndigheten for småbedrifter og  entreprenørskap, Small Business Administration, i sitt kabinett.

Den 3. mars 2025 ble hun USAs utdanningsminister.

## Referanser


## Kilder
* Matt Bai (23. september 2010): The Connecticut-Country-Club Crackup. *[[The New York Times|The New York Times Magazine]]*.

## Eksterne lenker
* 
* 
* 
*
Liste over byer i Australia

Dette er en liste over **byer i [[Australia]]**, ordnet etter delstat:

## [[Australian Capital Territory]]

*Canberra (hovedstad)

## [[New South Wales]]

## [[Nordterritoriet]]

*Darwin (distriktshovedstad)
*Alice Springs
*Palmerston

## [[Queensland]]

## [[Sør-Australia]]

*Adelaide (distriktshovedstad)
*Mount Gambier
*Murray Bridge
*Port Augusta
*Port Pirie
*Port Lincoln
*Victor Harbour
*Whyalla

## [[Tasmania]]

*Hobart (distriktshovedstad)
*Burnie
*Clarence
*Devonport
*Glenorchy
*Launceston

## [[Victoria, Australia|Victoria]]

*Melbourne (delstatshovedstad)
*Ararat
*Benalla
*Ballarat
*Bendigo
*Geelong
*Latrobe City
*Mildura
*Shepparton
*Swan Hill
*Wangaratta
*Warrnambool
*Wodonga

## [[Vest-Australia]]

*Perth (distriktshovedstad)
*Albany
*Bunbury
*Geraldton
*Fremantle
*Kalgoorlie
*Mandurah
*Port Hedland

## Eksterne lenker
*Liste over byer i Australia etter befolkning , World Population Review
Taras Borodajkewycz

**Taras (von) Borodajkewycz** (født 1. oktober 1902 i Baden bei Wien, død 3. januar 1984 i Wien) var en østerriksk historiker med ukrainsk aner. Han var professor ved Hochschule für Welthandel i Wien.

I mellomkrigstiden var han tilhenger av katolsk-nasjonale idéer, og ble medlem av det i Østerrike fremdeles illegale NSDAP i 1934. Han var også medlem av studentforeningen Norica Wien, som tilhørte Cartellverband der katholischen deutschen Studentenverbindungen. Han ble utvist fra studentforeningen i 1945, men hans fortsatte sympati for nasjonalsosialismen var åpenbar. Som professor ved Hochschule für Welthandel ble han kjent for sine nasjonalsosialistiske og antisemittiske bemerkninger under sine forelesninger. Dette gjorde ham til en svært populær foreleser blant de studentene som delte mange av hans høyreorienterte meninger. Han opererte som spion for SD under andre verdenskrig. 

I 1962 angrep Heinz Fischer, dagens østerrikske president, Borodajkewycz i en artikkel på grunn av hans bemerkninger under en forelesning. Fischers artikkel bygget på notater fra en medstudent, Ferdinand Lacina. Fordi Fischer ikke ville oppgi kilden (noe som kunne ødelagt Lacinas mulighet til å avslutte utdannelsen) ble han dømt for ærekrenkelse av Borodajkewycz, som i sin tur følte seg bekreftet i sine holdninger og la dem frem enda mer åpent i sine forelesninger.

Tre år senere, i mars 1965, arrangerte venstreorienterte studenter og tidligere antinazister en demonstrasjon mot Borodajkewycz. Under demonstrasjonen kom det til sammenstøt med Ring Freiheitlicher Studenten, ungdomsorganisasjonen til Det østerrikske frihetspartiet, som arrangerte en motdemonstrasjon. Ved denne anledningen ble antinazisten Ernst Kirchweger drept.

I april 1965 ble saken mot Fischer gjenopptatt, og som følge av Lacinas vitnemål ble dommen mot Fischer opphevet.

Til slutt ble Borodajkewycz, tross sterk motstand fra utdannelsesminister Theodor Piffl-Percevic, pensjonert. I de senere årene offentliggjorde han artikler i høyreorienterte tidsskrifter.

## Referanser


## Litteratur
* Taras Borodajkewycz: *Wegmarken der Geschichte Österreichs*. Österr. Landesmannschaft, 1972.
* Schmidt, Erich; Konecny, Albrecht K.: *"Heil Borodajkewycz!" Österreichs Demokraten im Kampf gegen Professor Borodajkewycz und seine Hintermänner*, Wien, München 1966
* Fischer, Heinz: *Einer im Vordergrund. Taras Borodajkewycz*, Wien, Frankfurt a. M., Zürich
Radioteatret

**Radioteatret** var en enhet i NRKs kulturavdeling som produserte hørespill for barn og voksne. Den ble opprettet i 1926 og ble nedlagt i 2021.

## Bakgrunn og virke
Radioteatret produserte både klassisk og moderne drama, krim og underholdning. Inntil 2010 ble det også produsert hørespill for Lørdagsbarnetimen. I 2021 ble radiosendingene avsluttet, men det vil legges fremdeles ut produksjoner på podcast.

Et vanlig hørespill krevde som regel 8 prøver før endelig innspilling fant sted. Hørespillkvelden var tirsdag, slik at lytterne kunne følge med på hørespill-sendinger fra andre nordiske land som sendte på andre ukedager. Repriser ble helst sendt søndag middag.

Avdelingen har hatt en rekke kjente medarbeidere, spesielt må nevnes Nils Nordberg som regissør og tilrettelegger av kriminaldrama. De aller fleste norske skuespillere har opptrådt ved teateret.

Til sammen hadde Radioteatret opp mot 100&nbsp;000 i 2008 lyttere på sine dramatiske produksjoner, mens enda flere fulgte krimsendingene.

Sjef for Radioteatret fra 2015 har vært Gunhild Nymoen.

## Sjefer
*Gunnar Neels-Hansson 1928&ndash;1943, 1945&ndash;1950
*Jens Gunderssen 1950&ndash;1952
*Hans Heiberg 1952&ndash;1973
*Gerhard Knoop 1973&ndash;1984
*Merete Skavlan 1984&ndash;1990
*Nils Nordberg 1990&ndash;1991
*Nils Heyerdahl 1991&ndash;2011
*Yngvil Kiran 2011–2015
*Gunhild Nymoen 2015–2021

## Se også
* Påskekrimmen på NRK Radio
* Dickie Dick Dickens

## Referanser


## Eksterne lenker
* Radioteatrets programsider
* Kriminalhørespill og serier i Radioteatret 1951-2004
* Radioteateret.info 
* Kriminalhørespill i Radioteatret 1952-2005
* NRKS P2-teatrets hørespillarkiv 1930-2001
Cerro de la Silla

**Cerro de la Silla** (spansk for *salås* eller *salhøyde*) har sitt navn på grunn av salen man ser når man observerer fjellet fra vest. Det er et berømt landemerke for staten Nuevo León i Mexico. Fjellet befinner rundt byene Monterrey og Guadalupe. Omkretsen er på 60.5 km². Selve fjellet har fire fjelltopper (picos). Toppene er som følger: Pico Antena, Pico Norte, Pico Sur og Pico la Virgen. Pico Norte er den høyeste på 1&nbsp;820 meter, mens Pico la Virgen er 70 meter lavere og dermed også den laveste av dem. Området er populært som rekreasjonsområdet. Til toppen kan man benytte seg av en 2,5 kilometer lang sti. Veien oppover beskrives som ganske hard og det tar rundt 3 timer å komme til toppen, men når man først er oppe så vil man ikke angre fordi utsiktene over Monterrey er fantastisk.

## Eksterne lenker
* Cerro de la Silla informasjon (spansk)
* Ukjente Mexico  (spansk)
Norgesmesterskapet i fotball for menn 1962

**Norgesmesterskapet i fotball for menn 1962** var en fotballturnering som ble arrangert i 1962. Gjøvik-Lyn ble norgesmestre etter å ha slått Vard i finalen, som ble spilt 28. oktober på Ullevaal Stadion i Oslo.

## 3. runde

## 4. runde

## Kvartfinaler
* ***' –  2-1
* ***' –  2-1
* ***' –  2-1
*  – ***' 2-4

## Semifinaler
* ***' –  1-1, 1-1, 3-2
*  – ***' 2-3 e.e.o.

## Finale

## Kilder
* www.rsssf.no
* Einar Munthe-Kaas (red). *Sportsrevy 1962*.
* Aftenposten
Øystein Ekroll

**Øystein Ekroll** (født 1957) er en norsk arkeolog og forsker. Han har magistergrad i nordisk middelalderarkeologi ved Universitetet i Bergen fra 1986 og Dr.Phil. Han er førsteamanuensis ved Nidaros domkirkes restaureringsarbeider, der han har arbeidet siden 1992. Ekroll forsvarte i 2015 for graden philosophiae doctor (ph.d.) ved Noregs teknisk-naturvitskaplege universitet, Det humanistiske fakultetet, med avhandlingen: *The Octagonal Shrine Chapel of St Olav at Nidaros Cathedral.. An Investigation of its Fabric, Architecture and International Context.* Disputasen ble avholdt inne i Nidarosdomen.

Ekroll er spesialist på bygningsarkeologi, og har arbeidet med konservering av steinbygninger og ruiner i hele Norge, bl.a. middelalderruinene i Gamlebyen i Oslo. Bidro til oppbyggingen av museet i Erkebispegården i Trondheim (åpnet 1997). Har deltatt ved en lang rekke utgravninger i Norge og Hellas, og har publisert et større antall artikler om bygningshistorie i middelalderen. 

## Publikasjoner (utvalg)
* *Nidaros Domkirke og Erkebispegården* (red.), NDR forlag, 1995
* *Moster: Trygg hamn i 1000 år*, Fortidsminneforeningen, 1995
* *Med kleber og kalk : norsk steinbygging i mellomalderen*, Samlaget, 1997
* *Museet i Erkebispegården*, NDR forlag, 1997
* *Kirker i Norge  – Middelalder i stein*, 2000
* *Her hvilir-: Nidarosdomens gravsteinutstilling*, NDR forlag, 2001
* *Nidaros domkirke : Norges nasjonalhelligdom*, Nidaros domkirkes restaureringsarbeiders forlag, 2002, ISBN 9788276930528
* *Munkeby – Tautra: cisterciensermunkenes klosterruiner i Trøndelag*, Fortidsminneforeningen, 2003
* *Ei anna historie – norsk mellomalder i arkeologisk lys*, Tapir Akademisk Forlag, 2006
* *Middelalderbyen Nidaros*, med Karl-Fredrik Keller, 2008
* *Sunnmørskyrkjene - historie, kunst og arkitektur*, med foto av Per Eide, Larsnes: Bla forlag, 2012.
## Referanser


## Eksterne lenker
Tifo

**Tifo** er en forenkling av det italienske ordet *tifosi*, som betyr supporter. Med tifo mener man tribunearrangementer utført av supportere.

Tifo kan komme i form av store og små bannere, flagg, plakater, kasteruller eller lignende og arrangeres i all hovedsak ved spillernes entre før kamp. Tifo har utspring helt tilbake til ultraskulturens blomstring i Italia på 60- og 70-tallet.

Hvert år blir «Gullblusset» delt ut av Norsk Supporterallianse for å hedre det en utvalgt jury mener er årets beste norske tifo.

## Utstyr som blir brukt

* Pyroteknikk (bengalske lys, røykbomber, stjerneskudd ol)
* Kasteruller
* Ark (mosaik)
* Store og små flagg
* Konfetti
* Ballonger
* Bannere

## Galleri

TT05 tifo Fremad Europa.jpeg|Tifo Trondheims tifo på Lerkendal stadion 30. august 2012.
Ifk goteborg supporters.jpg|IFK Göteborgs supporteres tifo.
Deutschland-Fans 1.JPG|Tysklands herrelandslags supporteres tifo. Et flammehav av rød, gul og svart mosaikk.
Portugiesische Fans bei der Euro 2004.jpg|Portugals supportere holder opp supporterskjerfene sine i EM i 2004.
Tehaa_Fans_2007_BenTaher.jpg|Al-Ittihad Tripolis supporteres bengalske lykter under en kamp mot FAR Rabat. 


## Eksterne lenker
* 
* TIFO-Net Ultras Network (it)
* Fototifo.it (it)
* Tifonet.nl (ty)
* Ultras Tifo (en)
Hovedserien 1961–62

**Hovedserien 1961-62** var navnet på det øverste nivået i det norske seriesystemet og gikk fra juli 1961 til oktober 1962. Dette var den siste sesongen det øverste nivået gikk under navnet **Hovedserien**. Det ble ikke spilt kamper mellom 8. oktober 1961 og 29. april 1962 på grunn av vinteren. 

Serien går også under navnet **Maratonserien**, og var første gangen det øverste nivået kun besto av én avdeling. Det var bestemt at det bare skulle være én toppserie, og forbundet løste dette ved å putte lagene fra de to tidligere avdelingene i en og la halvparten rykke ned. 

 ble seriemester,  fikk sølv og  bronse.  ledet etter 21 runder og kvalifiserte seg med det til serievinnercupen 1962/63.

 og  rykket opp fra Landsdelsserien 1961–62.

## Tabell

## Resultattabell
Cofre de Perote

**Cofre de Perote** har navnet **Naupa-Tecutéoetl** på nahuatl. Det er også kjent som Nauchampatépetl. Nauchampatépetl er ikke lenger aktiv. Den reiser seg 4&nbsp;201 meter over havoverflaten og er dekket med snø om vinteren. Fjellet er betegnet som det åttende høyeste av fjelltoppene i Mexico og det befinner seg i staten Veracruz. Cofre de Perote er videre navnet på den meksikanske nasjonalparken. Nord for Cofre finner man byen Perote som også navnet til vulkanen stammer fra. Nahuchampatépetl er et veldig bra sted for å gå på fotturer.

## Eksterne lenker
* Handlingsprogram for nasjonalparken, Cofre de Perote, Universidad Veracruzana (spansk)
Andre makedonerkrig

Den **andre makedonerkrig** (200 f.Kr.-196 f.Kr.) ble utkjempet mellom Makedonia, ledet av Filip V og den romerske republikk, alliert med Pergamon og Rhodos.

Filip hadde lenge vært interessert i de greske bystatene, men fordi de var under romersk kontroll, våget han ikke å gå til angrep. I stedet begynte han å erobre deler av Illyria. Roma truet med krig, noe som førte til at Filip trakk seg tilbake.

Makedona begynte deretter å erobre de greske bystatene. Roma svarte med å gi Filip et ultimatum: han måtte akseptere at Makedonia ble undelagt romersk kontroll og at hans kongedømme skulle bli en romersk provins. Filip nektet naturlig nok, og den andre makedonske krig var et faktum.
 
Krigens avgjørende slag stod ved Kynoskephalai i Thessalia i 197 f.Kr., der legionene til Titus Flaminus slo kong Filips makedonske falanks. Drømmen om makedonsk kontroll over Hellas ble knust, og ved de istmiske leker i Korint i 196 f.Kr. erklærte Flaminius Hellas' frihet, selv om Hellas i virkeligheten ble et romersk protektorat.

En annen grunn til at romerne gikk til krig var at de betraktet Filip som en forræder; Han hadde støttet Hannibal av Karthago, noe som hadde ført til den første makedonerkrig.
Giske (øy)

**Giske** er den minste bebodde øya i Giske kommune i Møre og Romsdal, og har 762 innbyggere (01.01.2014).  Jordbruk, fiske og trevareindustri er de viktigste næringsveiene. Giske fikk fastlandsforbindelse i 1987, da Giskebrua til Valderøy stod ferdig. Giske fikk senere utvidet veiforbindelse til Godøy gjennom Godøytunnelen som åpnet i 1988.

## Kultur og idrett
Navnet Giske er trolig avledet av norrønt *gizki* (duk eller klut), som viser til øyas flate form. Giske var sete for flere mektige slekter; slekten til Ragnvald Mørejarl, Arnungeætta fra 900-tallet, og Giskeætta videre oppover i middelalderen.

Øya har fornminner fra mange epoker, for eksempel Mjelthaugen fra bronsealderen, Giske kyrkje fra middelalderen og det tidligere Giskegodset. Det historiske Giskespelet, som blir fremført annen hver sommer, forteller om sagaen til Arnungane.

Øya er også kjent for å huse Sommerfesten. Festivalen arrangeres årlig den første helga i juli.

Giskes idrettslag er Giske IL. I 2022 vant A-laget i fotball 0-1 og 3-2 mot Valderøya. 

Giske har eget vannsportsenter. 

## Geografi
Øya har et areal på 2,67 km². *Ørnebakken* (26 moh.) er øyas høyeste punkt.

Våtmarksområdet Makkevika er et fredet fugleområde. Kystlinjen har mange fine sandstrender som blir brukt av både fastboende og turister. På Kvalneset, vest på øya, ble det tidligere tørket fisk.

## Se også
*Giske

## Eksterne lenker
* «Øyriket Giske» på giske.kommune.no
* https://web.archive.org/web/20050210222350/http://www.godoy.no/weber/lokalhistorie/Giske/giske.htm
* Kart og oversikt på visitgiske.no
Godøy

**Godøy**, eller **Godøya**, er den sørligste og vestligste av øyene i Giske kommune. Øya er 10,87 km² stor og har 1 151 innbyggere (2019). Fiske og fiskeforedling er de viktigste næringsveiene, og banklineflåten i Geilevika er en av de største i Norge. Veiforbindelsen til øya kommer fra øya Giske gjennom Godøytunnelen. De interne veiene på øya er Fv 5950 og Fv 5952 hvor Alnestunnelen går gjennom fjellet Hundagjølet til Alnes.

## Geografi
Landskapet er berglendt, og Storehornet (497 moh.) er det høyeste punktet. I sørøst er det en del dyrkbar mark i kystsonen. På fjellet ligger Alnesvatnet, som er Giske kommunes drikkevannskilde. Ytterst på Alnes, nordøst på øya, står det et fredet fyr. Kulturlandskapet rundt fyret er vernevedig.

## Kultur
Eilivrøysa på Høgsteinen sør på Godøya er det en stor gravhaug fra bronsealderen. Like ved er også Høgsteinen fyr, som nå er fredet.
Godøya har to bedehus i aktiv drift, Godøy bedehus og Alnes bedehus.

## Fotball
Godøy har et eget idrettslag, Godøy IL Seniorlaget i fotball spiller i 6. divisjon. Hjemmekampene spilles på Myrtun fotballbane.

## Kilder
* «Øyriket Giske» på giske.kommune.no
Agaricaceae

* Sjampinjonger
* Skjellblekksopper
* Røyksopper
* se for øvrig artikkelen

**Agaricaceae** er en familie av basidiomyceter og inkluderer bl.a. slekten *Agaricus*, og basidiomyceter som tidligere var klassifisert i familiene Tulostomataceae, Lepiotaceae, og Lycoperdaceae. 

Ifølge *[[Catalogue of Life]]* inneholder familien 98 slekter og 2819 arter.

## Slekter
Disse slektene har blitt gitt norske navn hos den norske Artsdatabanken:
* Sjampinjonger *Agaricus* L. : Fr.
* Eggrøyksopper *Bovista* Pers.
* Storrøyksopper *Calvatia* Fr.
* Rødnende parasollsopper *Chlorophyllum* Massee
* Skjellblekksopper *Coprinus* Fr.
* Brødkorgsopper *Cyathus* Haller
* Grynhatter *Cystoderma* Fayod
* Rustgrynhatter *Cystodermella* Harmaja
* Melparasollsopper *Cystolepiota* Singer
* Skjellparasollsopper *Echinoderma* (Bon) Bon
* Parasollsopper *Lepiota* (Pers. : Fr.) Gray
* Narresjampinjonger *Leucoagaricus* Singer
* Paraplyhatter *Leucocoprinus* Pat.
* Røyksopper *Lycoperdon* Pers.
* Storparasollsopper *Macrolepiota* Singer
* Huldrehatter *Melanophyllum* Velen.
* Knollsliresopper *Squamanita* Imbach 
* Styltesopper *Tulostoma* Pers.

## Noter


## Referanser




## Eksterne lenker
*
Colimavulkanen

**Colimavulkanen** eller som den også kalles for, **volcán de fuego de Colima**, befinner seg 3&nbsp;860 meter over havoverflaten. Dette er i dag den mest aktive vulkanen i Mexico og den har hatt mer enn 40 utbrudd siden 1576. Vulkanen befinner seg ikke i delstaten Colima, men like over grensen til delstaten Jalisco. Det er to fjelltopper på vulkanfjellet. Den eldste ruger 4&nbsp;330 meter over havoverflaten og den kalles for *Nevado de Colima*. Denne er ikke aktiv. 5 kilometer lenger sør finner man den 3&nbsp;860 meter høye *Volcán de Colima* som er meget aktiv.

## Geologisk historie
Colima har vært åsted for vulkansk aktivitet i omtrent 5 millioner år. I den senere pleistocen tidsalder, skjedde det et stort jordskred i fjellet, hvor omtrent 25 km³ med masse beveget seg 120 kilometer og nådde frem til Stillehavet. Et område på 2&nbsp;200 kvadratkilometer ble dekket med masser fra jordraset. Store ødeleggende sammenbrudd ser ut til å hende om og om igjen med noen få tusen års mellomrom. Kronen (vulkankjeglen), som befinner seg inne i krateret, har antageligvis blitt dannet av en kombinasjon mellom jordskred og store utbrudd. Det bor rundt 300 tusen mennesker i en avstand av 40 kilometer fra vulkanen. Siden vi kjenner en del fra historien, og den befinner seg så nære et tett befolket område, så taes det stadig prøver av den.

## Siste aktiviteter
I de senere år har det vært ofte temporære evakueringer av innbyggere i landsbygder som befinner seg tett opp til vulkanen på grunn av dens truende oppførsel. Uttbrudd har skjedd i 1991, 1998–1999 og fra 2001 frem til nå. Tyktflytende lava blir presset og det dannes en «lavakuppel» som av og til fører til større eksplosjoner og det kan bli dannet pyroklastiske skyer eller flommer som igjen vil påvirke omgivelsene med aske og lavarester. Det største utbruddet på flere år skjedde den 24. mai 2005. En sky av aske steg 3 kilometer opp fra vulkanen og satellittmålinger viser at asken spredde seg over et område på 200 kilometer vest for vulkanen i timene etter utbruddet. Pyroklastiske flommer beveget seg 4 til 5 kilometer fra åpningen og lavastein beveget seg 3 til 4 kilometer. Myndighetene satte opp sperreområder 6.5 kilometer fra foten av vulkanen. Den 7. juni 2005 kom der et nytt utbrudd og dette er det kraftigste utbruddet på flere tiår. Røykskyer rakk opp til 5 kilometer fra kraterkanten, noe som førte til evakuering av minst 3 nabolandsbyer. 
 
## Eksterne lenker
* 
* Universidad de Colima, Observatorio Vulcanológico (spansk)
Paso de Cortés

**Paso de Cortés** er fjellpasset mellom vulkanene Popocatépetl og Iztaccíhuatl i det sentrale Mexico. Det er en del av Det transmeksikanske vulkanbeltet. Passet ligger rundt 3&nbsp;400 meter over havet, og befinner seg 55 km fra Puebla og 60 km fra Mexico by.

Navnet kommer av at Hernán Cortés og hans menn marsjerte over dette passet i 1519 etter en massakre i Cholula, på sin vei inn til Mexicodalen og hovedstaden Tenochtitlan for å angripe aztekerne og høvdingen Moctezuma.

Det er en asfaltert vei fra Popo Park ved Mexico by opp til Paso de Cortés, og videre sørover til Tlamacas og nordover til foten av Iztaccíhuatl. Passet kan også nås på uasfalterte veier fra Cholula.
Kjell Alrich Schumann

**Kjell Alrich Schumann** (1966–2025) var en nordmann kjent for sin rolle i NOKAS-ranet i 2004.   

## Tidlig liv
I oppveksten på Finnskogen var Schumann glad i både fotturer og skiturer.

## Dommer
* I perioden 1986 til 2001 ble han dømt sju ganger, i det vesentlige for tyverier, biltyverier, innbrudd, og grove tyverier.
* Dømt til fengsel i tre og et halvt år for grovt ran mot en posttransport ved Grinder postkontor i Grue kommune i på Hedmark i 1996. Bevæpnet med en vannpistol fylt med pepper, vann og tabaskosaus overmannet han postbudet, og stakk av med to og en halv millioner kroner.
* I 2001 ble han dømt til fengsel i to år og ti måneder for grovt tyveri og heleri av flere våpen.
* Han ble dømt til 16 års forvaring for å ha deltatt i Nokas-ranet i Stavanger i 2004. I ankesaken for Gulating lagmannsrett ble Schumanns straff redusert til 13 års fengsel. Etter anke til Høyesterett ble straffen omgjort til 16 års forvaring. 

## Nokas-saken
### Tilståelse
Meddømte Lars-Erik Andersen utpekte Schumann som ransmannen som drepte politimannen Arne Sigve Klungland, som ble 53 år gammel, med et automatgevær av typen AG-3. Den 27. september 2006 tilsto Schumann at det var han som drepte Klungland. Han ble ikke tiltalt eller dømt for dette punktet, men det ble vektlagt i straffeutmålingen for Høyesterett. 

### Soning og løslatelse
Schumann begjærte seg prøveløslatt i desember 2012, noe Sør-Trøndelag tingrett innvilget i desember 2013. Påtalemyndigheten anket imidlertid, og i juni 2014 ble prøveløslatelsen avslått av Eidsivating lagmannsrett. Retten mente at overgangen fra restriktiv soning til prøveløslatelse var for stor. Han ble senere overført til åpen soning. I oktober 2014 ble det kjent at han hadde fått innvilget prøveløslatelse. Schumanns prøvetid var på fem år og han måtte overholde flere vilkår. De fleste vilkårene ble fjernet av Sør-Østerdal tingrett i juli 2016. 

Schumann søkte i 2016 om gjeldsordning da han mener han ikke vil klare å betale erstatningen han ble idømt, men dette ble avslått av Eidsivating lagmannsrett i september 2016.

I juli 2019 tok påtalemyndigheten ut tiltale mot Schumann med påstand om at retten forlenger prøveløslatelsen med tre år. Påtalemyndighetens begrunnelse var at Schumann skal ha brutt vilkårene retten satte da han ble prøveløslatt. Schumanns forsvarer mente det ikke var grunnlag for en slik forlengelse. Påtalemyndigheten fikk ikke medhold og dermed var Schumann en fri mann fra september 2019.

Han har blitt omtalt som «Skyggen» i media, fordi han ofte skiftet utseende.

### Sykdom og død
Etter løslatelsen reiste han tilbake til gården sin i den delen av Finnskogen som ligger i Åsnes kommune i Innlandet, der han etterhvert fikk seg en samboer. De giftet seg i oktober 2024, med Metkel Betew som forlover. 

I september 2024 ble det i et intervju sammen med henne og meddømte Metkel Betew gjort kjent at Schumann var blitt uhelbredelig syk av hjernekreft. Han stod fram for å få oppmerksomhet rundt og medvirke til mer forskning på hjernesvulst av typen Glioblastom. 26. februar 2025 døde Schumann, 58 år gammel.

## Referanser
EM i friidrett 1971

**EM i friidrett 1971** ble arrangert i Helsingfors 10.&ndash;15. august. Konkurransene ble arrangert på Olympiastadion fra 1952.

Det ble satt tre nye verdensrekorder under mesterskapet: Faina Melnik fra Sovjetunionen kastet diskosen 64,22 meter. Karin Burneleit (DDR) løp 1500 m på 4.09,6. 4x400 m stafett-laget fra DDR satte ny verdensrekord med tiden 3.29,3.

I tillegg ble det satt to europarekorder. Hartmut Briesenick (DDR) oppnådde 21,08 i kulestøt. Vest-Tysklands 4x100 meter-lag løp på 43,3.

## Resultater
### Menn
#### Løpsøvelser

#### Tekniske øvelser

### Kvinner
#### Løpsøvelser

#### Tekniske øvelser

**Forkortelser**

* VR: Verdensrekord
* ER: Europarekord
* MR: Mesterskapsrekord

## Medaljestatistikk

## Kilder
* Resultater, kvinner GBR Athletics
* Resultater, menn GBR Athletics
EM i friidrett 1974

**[[EM i friidrett 1974]]** ble arrangert i Roma 1.&ndash;8. september. Konkurransene ble arrangert på Stadio Olimpico.

Det ble satt fire nye verdensrekorder. Riita Salin fra Finland løp 400 meter på 50,14 sekunder. 4x100 m stafett-laget fra DDR satte ny verdensrekord med tiden 42,51. Rosemarie Witschas (DDR) hoppet 1,95 i høyde, og Ruth Fuchs (DDR) kastet spydet 67,22 meter.

## Resultater
### Menn
#### Løpsøvelser

#### Tekniske øvelser

### Kvinner
#### Løpsøvelser

#### Tekniske øvelser

**Forkortelser**
* VR: Verdensrekord
* ER: Europarekord
* MR: Mesterskapsrekord

## Medaljestatistikk

## Kilder
* Resultater, kvinner GBR Athletics
* Resultater, menn GBR Athletics
Homologi

Substantivet **homologi** og adjektivet **homolog** har flere betydninger.
* Biologi: se homologi (biologi) (homolog egenskap).
* Kjemi: se homolog rekke.
* Matematikk: se homologi (matematikk) (homologisk algebra).
* Medisin: *homolog inseminasjon* (= kunstig sædoverføring mellom ektefeller eller samboere).
Árbol del Tule

**Árbol del Tule** (Tule-treet) er det treet med størst stammediameter i hele verden. Det er en montezuma-sypress (*Taxodium mucronatum*), «ahuehuete» på språket nahuatl. Treet har en diameter på 14,05 m, omkrets på 58 meter, og høyden er 42 meter. Volumet er estimert til 816&nbsp;829 m³, og vekten er estimert til .

Treet befinner seg på kirkegrunn i landsbyen Santa María del Tule som ligger i delstaten Oaxaca i Mexico. Om man følger veien fra Oaxaca by by til Mitla, så er avstanden omtrent 13 kilometer. Det koster 3 pesos i inngangspenger for å komme inn på kirkegården for å få bedre utsikt til treet og lese om dets historie.

Treets alder er ukjent, men man regner med at det er mer enn 2000 år gammelt. Etter Zapotec-sagnet ble treet plantet for 1400 år siden av en prest ved navn Pechocha. Dette var en prest som tilbad guden Ehécatl (også omtalt som «vindguden»). Treets hellige plassering (senere okkupert av kirken) skulle vel bekrefte dette.

Treet har også fått kallenavnet «Livstreet» på grunn av at man kan skimte mange tegninger av dyr i barken.

## Litteratur
* 

## Eksterne lenker
* 
* Nettsted med panoramavisning av området
Ken Anderson

:*For fribryteren med samme navn, se [[Mr. Kennedy]].*
**Ken Anderson** (født 20. juli 1972 i Minnesota, USA) er en amerikansk hundekjører fra Fairbanks, Alaska, USA. 

Anderson flyttet til Alaska i 1993 for å kunne drive med hundekjøring. Mellomdistanseløp  som han har deltatt i er Kuskowim 300, Wyoming Stage Stop Race og Atta-Boy 300.

I 1999 debuterte Ken Anderson i Iditarod, og i det løpet endte han som nummer 26. Totalt har han deltatt seks ganger i verdens lengste hundesledeløp, og hans beste plassering er fra 2003 da han ble nummer 5.

## Plasseringer i Iditarod

## Plasseringer i Yukn Quest

## Eksterne lenker
* 
* 
* Biografiside fra Cabela
Spar (kortspill)

**Spar** (♠) er en av de fire fargene i en vanlig kortstokk. De tre andre er; hjerter (♥), ruter (♦) og kløver (♣).

## Historie
I Frankrike begynte en å masseprodusere spillkort ved hjelp av tresnitt på slutten av 1400-tallet. Symbolet «♠» var muligens opprinnelig ment å etterligne et løvblad, noe som var vanlig på tyske kortstokker, men det ble iallfall tidlig oppfattet som en spyd eller lansespiss. Det franske ordet for spar er «pique» «spyd/lanse». I germanske land ble imidlertid dette symbolet oppfattet som bladet på en spade – og i alle germanske språk er ordet for kortfargen og ordet for spade (i flertall) identisk. Unntaket er moderne norsk, men dette skyldes at den eldre formen «spader» er blitt forkortet til «spar» – på samme måten som at «fader» er blitt til «far». Dette bekreftes ved at kortfargen «spar» i tysk og nederlandsk også kan omtales som «Schüppen»/«schoppen» «liten spade/skovl».

På spanske kortstokker og tarotstokker bruker en symbolene «sverd» (spar), «beger» (hjerter), «mynter» (ruter) og «stokker» (kløver). Det spanske ordet for «sverd» er «espadas», og mange mener derfor at ordet spader/spar kommer fra spansk. Men dette er lite trolig: Spanske kortstokker har vært lite eller ingenting brukt i germanske land – og de andre kortfargene i germansk har heller ikke spanske navn. Grunnen til forvirringen er at det latinske ordet «spatha» (bredt slagsverd; vevskei), som er lånt fra gresk «spathe» (flatt trestykke; bredt arbeidsredskap), har samme indoeuropeiske rot som det germanske ordet «spade» (spade). Det bør forøvrig nevnes at det spanske ordet for det franske kortsymbolet spar er «picos» – ikke «espadas».

I Storbritannia regnet en opprinnelig hjerter for å være den høyeste kortfargen, og på 1700- og 1800-tallet var det vanlig å lage kortstokker hvor kortfargene representerte de fire verdensdelene: hjerter = Europa, ruter = Asia, kløver = Afrika og spar = Amerika. Australia ble ikke regnet som en egen verdensdel på den tiden. Når en brukte slike kortstokker i USA, regnet en selvsagt spar for å være den høyeste kortfargen. Og siden flere av de mest kjente kortspillene har sin opprinnelse i USA (ikke minst bridge og poker), har dette ført til en generell internasjonal aksept for at spar skal rangeres som den høyeste kortfargen.

## Datalogi
Spar symbolet finnes i tegnsettet unicode.
Danny Seavey

**Danny Seavey** (født 1982 i Alaska, USA) er en amerikansk hundekjører fra Seward, Alaska, USA. 

## Biografi
Seavey startet med hundekjøring i ung alder, og han ble nummer to i Iditarod Junior i 1997. I 1998 ble han også nummer to i dette løpet, mens han i 1999 endte som nummer fire. 

I 2001 debuterte han i Iditarod med en 43.-plass, og fem år senere ble han nummer 52 da han var med for annen gang i verdens lengste hundesledeløp. Han har også deltatt to ganger i Sheep Creek Classic, to ganger i Grand Portage Passage og en gang i Copper Basin 300.

Flere i Danny Seavey sin familie har drevet med hundekjøring. Bestefaren er Dan Seavey, faren er Mitch Seavey og to av brødrene er Tyrell Seavey og Dallas Seavey. Fra 2002 til 2005 gikk han på universitetet i Montana.

## Plasseringer i Iditarod

## Eksterne lenker
* 
* Biografiside fra Cabela
* Hjemmeside
Amecameca de Juárez

**Amecameca de Juárez** er en by i delstaten México i Mexico. Den er administrasjonssentrum for Amecameca kommune. Byen hadde 31&nbsp;687 innbyggere i 2010. Den ligger 2480 meter over havet.

Landskapet er spektakulært siden landsbyen har vulkanene Popocatépetl og Iztaccíhuatl som naboer. Dette stedet er et populært startpunkt for ekspedisjoner opp i fjellene.

## Referanser
Amecameca

**Amecameca** er en kommune i *sone III* av delstaten México i Mexico. Administrativt sentrum og største by er Amecameca de Juárez. Kommunen befinner seg sørøst i delstaten. Den dekker et område på 181,72 km², og hadde en befolkning på 48&nbsp;421 i 2010.

Kommunen er kjent for sin natur og sine fjell, spesielt Sierra Nevada-fjellkjeden, og det er kort avstand til vulkanene Popocatépetl og Iztaccíhuatl.

## Klima
Det er regntid mellom mai og oktober. Gjennomsnittstemperaturen (gjennom hele året) er på 14,1 °C. Den kaldeste måneden er januar, med en gjennomsnittstemperatur på 2,4 °C. April er den varmeste måneden, med en gjennomsnittstemperatur på 24 °C.

http://amecameca.gob.mx/

Det faller 935,6 millimeter nedbør i løpet av et gjennomsnittsår. Juli er den måneden med mest nedbør, hvor det gjennomsnittlig faller 341 millimeter. Februar er den tørreste, med rundt 6,2 millimeter nedbør i kommunen.

## Referanser


## Eksterne lenker
* 
* Informasjon om Amecameca kommune  (spansk)
Egalisering

**Egalisering** kan vise til:

*Egalisering (Evelin Lindner), et konsept fremlagt av Evelin Lindner.
*Egalisering (musikk), et konsept innen musikk
*Egalisering (typografi), et konsept innen typografi
Sebra

**Sebra** (tidligere skrivemåte **zebra**) er egentlig et paraplynavn for tre nålevende arter i hestefamilien. Disse relativt store pattedyra er kjent for sin stripete pels. Tidligere ble artene gjerne beskrevet i en rekke underarter, men ny kunnskap om disse dyra har endret på dette. I dag er det derfor bare bergsebra som beskrives i to distinkte underarter.

* Fjellsebra (*Equus zebra*), også kalt bergsebra
* Grevysebra (*Equus grevyi*) utbredt i det sørøstre Etiopia, Kenya og Somalia
* Steppesebra (*Equus quagga*, tidligere *Equus burchelli*) er utbredt i sørøstlige Afrika fra Etiopia til Sør-Afrika.

## Eksterne lenker
Hanne Aga

**Hanne Aga** (1947–2019) var en norsk lyriker, bosatt i Tromsø. 

Øystein Rottem har skrevet at «Forholdet mellom kropp og tanke, sansning og (poetisk) språk» er et hovedtema i Agas forfatterskap. Finn Stedstad kaller det «språket i forhold til virkeligheten».

De som har skrevet om Agas bøker, har særlig vært opptatt av poesiromanen *Bror sorg* (1986). Det er skrevet to hovedoppgaver ved universitet om *Bror sorg*: *Betydningenes vandringer og kodenes frembrudd : innganger til Hanne Agas Bror sorg i et kultursemiotisk perspektiv* av Inger Therese Mære (Trondheim 2009) og *"Kjærleiken gjev oss eit andlet" : ein analyse av Hanne Aga: Bror sorg* av Hilde Kat. Eriksen (Tromsø 1991). 

Aga var født på Røra og vokste opp i Vest-Agder og Hardanger. Hun var medlem i Nordnorsk Forfatterlag og Den norske Forfatterforening (1984), og satt i forfatterforeningens litterære råd 1991–1993.

## Utgivelser og verker
* *Skjering med lys* – dikt, Samlaget, 1981
* *Forsvar håpet* – dikt, Samlaget, 1983
* *Hard klar rose* – roman, Samlaget, 1985
* *Bror sorg* – poesiroman, Samlaget, 1986
* *Presis overalt* – dikt, Samlaget, 1988
* *Steinrosetoner* – musikk, poesi og dans med Rikskonsertene, 1988-89
* *Stein/Roser* – poesifilm for NRK, 1990
* *Utan bevis* – tekster, Aschehoug, 1991
* *Friheten kommer* – poesikonsert av Folkeakademiet og Forfattersentrum, medprodusent sammen med Malvin Skulbru, 1992 og 1994
* *Gå i skuggen, vent på vinden* – dikt, Aschehoug, 1993
* *Kraftas* – dikt, Aschehoug, 1994
* *Tid for bruer* – poesikonsert til Festspillene i Nord-Norge, 1998
* *Eit anna lys, eit anna vatn* – lyrikk til forestillingen, turne i Finnmark og Nord-Russland, 2000
* *[[Solis (diktsamling)|Solis]]* – Samlaget, 2000
* *Eit rom å falle inn i* – dikt, Solum, 2005
* *Som om ein ny dag skal komme* – dikt, Oktober, 2008
* *Snart er møtet over* – dikt, Margbok forlag, 2014. Med etterord av Hilde Kat. Eriksen: «Diktet er ikkje lausrive frå verda og kroppen».

## Utmerkelser
* Statens arbeidsstipend 1987–1990
* Blixprisen 1990
* Statens garantiinntekt 1991–

## Referanser


## Eksterne lenker
* Hjemmeside – Hanne Aga
Gunvor Stornes

**Gunvor Stornes** (1924–2013) var husmor og forfatter fra Hemnesberget i Hemnes kommune, Nordland. Hun skrev dikt, barnebøker og sakprosa. 

Stornes ble presentert i TV-programmet «Småbrukerkone med skrivekløe» i 1972, og kom først på trykk i Gyldendals *Debutant-antologi 1975*. I 1972 var hun med på etableringen av Nordnorsk Forfatterlag.  Stornes var med i Norsk Forfatterforening og Helgeland litteraturlag. Lokalt var hun aktiv i Hemnes SV og sanitetsforening.

Tre av hennes fire barnebøker om *Kari Svingen* var først sendt i Barnetimen for de minste. Bøkene foregår i et bygdemiljø i Helgeland/Namdalen i 1930/1940-åra hvor Karis familie har sørsamer som naboer. Diktet «Minne» er til minne om Dunderlandsdalsulykken.

Stornes fikk Blixprisen i 1991 og Statens stipend for eldre fortjente kunstnere, 2004. I 1991 vant hun en pris på Den europeiske poesifestivalen i Venezia for diktet «Bessfar min».

## Bibliografi
* *Bryte demningar* – dikt 1975
* *Kari Svingen* – barnebok, 1975
* *I ljos og skugge* – dikt, 1976
* *Kari får ei venninne* – barnebok, 1976
* *Kari, stor jente* – barnebok, 1977
* *Tre pjuskete bekkeblomar* – dikt, Rune forlag, 1977
* *Er du lukkeleg, Martin?* – barnebok, 1979
* 
* *Kopplammet og andre barnesoger* – barnebok, 1980
* *Kari og minne-eska* – barnebok, 1982
* *Anne og Laila på fisketur* – barnebok, illustrert av Aashild Havåg,  Norsk Barneblads forlag, 1983
* *Tre tråder i veven : tre stemmer fra nord* – dikt, sammen med Sussi H. Gabrielsen og Olga Johnsen, 2010

## Referanser
Ænima

***Ænima*** er det andre studioalbumet fra det amerikanske progmetal-bandet Tool. Det ble først utgitt i 1996 under CD-format, og senere i 2019 publisert via digitale medier. Albumet ble skrevet av bandet selv, og ble mikset av plateprodusent David Bottrill.

Sangen «Ænema» handler om verdens undergang (armageddon), og om «hølet» Los Angeles.

## Sporliste

## Referanser


## Eksterne lenker
*
Sydvaranger

:*Dette begrepet har flere betydninger, se [[Sør-Varanger|Sør-Varanger kommune]].*

**Sydvaranger AS**, og historiske **A/S Sydvaranger** (etablert i Kirkenes i 1906), Finnmark, er et norsk gruveselskap med det formål å utnytte store forekomster av jernmalm (magnetitt) i Varanger; eksport siden 1910. 

## Historie
Bergmester Tellef Dahll fikk sammen med professor Theodor Kjerulf i oppgave å utarbeide et geologisk kart over Nordnorge av Stortinget i 1865. De hadde tidligere utarbeidet et tilsvarende kart for resten av Norge. Tellef Dahll reiste til Finnmark  og Pasvik, sommeren 1866, sammen med handelsmann H. P. Figenschou fra Kirkenes, hvor han ved Kobbervik fant jernmalm. Denne var derimot i så små konsentrasjoner at det ikke var mulig å nyttiggjøre funnene. Etterspørselen etter jernmalm økte veldig på slutten av 1800-tallet, noe som gjorde at funnet i Pasvik ble vurdert på nytt.

## Drift og eierskap

Jernmalmen ble brutt i Bjørnevatn, og ble transportert med selskapets private jernbane til Kirkenes hvor malmen ble finmalt og gjort om til pellets. Leveransene gikk blant annet til Tyskland med båt. 

Hovedeieren, Staten, vedtok nedleggingsplan i 1985, og kuttet statsstøtten i 1996. Bidjovagge Gruber og Rana Gruber på Storforshei, Nordland, var datterselskap. Selskapet ble etter nedleggelsen omgjort til industripark og delvis eid av Sør-Varanger kommune og Varanger Kraft.

## Ny drift
I 2006 ble alle aksjene i Sydvaranger kjøpt av Tschudi Shipping Company (TSC), som eies og drives av Felix Tschudi. Seinhøsten 2007 ble selskapet Northern Iron børsnotert i Australia, hvor det norske selskapet Sydvaranger Gruve AS fikk inn over 140 millioner australske dollar, og gruva i Bjørnevatn kom i drift igjen i 2009. De australske eierne investerte betydelige summer i etterkant av børsnoteringen på separasjonsanlegget i Kirkenes.

Selskapet Sydvaranger Gruve AS gikk konkurs 18. november 2015 på grunn av vedvarende lave malmpriser. I april 2016 ble konkursboet kjøpt av Tschudi-gruppen, og høsten samme år ble det satt igang testproduksjon basert på tidligere skutt malm. I 2017 utarbeidet Sydvaranger nye geologiske blokkmodeller og gruveplaner, som ble brukt til å sende inn søknad om driftskonsesjon i desember 2017. I 2018 fikk Tschudi inn en partner i gjenåpningsprosessen, Orion Mine Finance, som er et av de største gruvefondene i verden. I 2019 fikk Sydvaranger driftskonsesjon fra Nærings- og Fiskeridepartementet, og oppstart av fullskala drift forventes i 2020.

## Museum
Sydvaranger var hjørnesteinsbedriften i Kirkenes og for øvrig Norges største gruveselskap. Dagbruddet i Bjørnevatn er Nord-Europas nest største dagbrudd, etter Aitik ved Gällivare, i Sverige.

Mye historisk materiale er samlet i *Sør-Varanger museum*.

## Referanser


## Litteratur
* 
## Eksterne lenker
* Bilder fra gruva
* Sør-Varanger museum
* A/S Sydvaranger 
* Sydvaranger Gruve A/S 
* TSC
Scott Thoe

**Scott Thoe** (født 5. august 1947) er en amerikansk kunstner som er virksom i Norge. Han er representert ved nasjonalgalleriene i Warszawa og Gdańsk. I Norge er han mest kjent for sine offentlige utsmykninger på bygninger. Per 2015 driver han Galleri 2 i Stamsund sammen med sin kone, tekstilkunstneren Vebjørg Hagene Thoe.

## Liv og virke
Han er født i Minnesota, og tok utdannelse i litteratur ved universitetene i Washington og Harvard (M.A., Ph.D.) før han fullførte sin kunstutdannelse ved kunsthøyskolen i Kiel i Tyskland og kunstakademiet i Kraków i Polen. Han reiste til Norge på 1960-tallet av blant annet politiske grunner, men også for å få inspirasjon fra Nordens natur. Han gjorde seg straks kjent med lokalbefolkningen og etablerte seg omsider som lokalkunstner i fiskebygden Stamsund.

Etter hvert har han utviklet seg han til å bli en av Nord-Norges mest kjente kunstnernavn, hans utsmykking av Ballstad Slipphall i 1992 som ble verdens største veggmaleri bidro og til dette. Mest kjent er han for prosjektet «Tank for Peace», eller «Fredsbrua» som den kalles på norsk. Prosjektet går ut på å lage en bru med et femsifret antall stridsvogner, slik at man skal slippe å ruste dem ned, noe som vil føre til store miljøskader.

Dette prosjektet førte til at han fikk besøke Dumaen i Moskva og komme i møter med Mikhail Gorbatsjov. I samme forbindelse forsøkte han å få i stand en kongress i Lofoten med Norges toppledere og Mikhail Gorbatsjov. Prosjektet er ikke ennå realisert, men er fortsatt i full gang. Hvert år sender han kalendre både til tidligere president i Sovjetunionen Mikhail Gorbatsjov og tidligere visepresident i USA, Walter Mondale.

## Referanser


## Eksterne lenker
* Galleri2
* Scott Thoes nettsted
Norges arktiske universitetsmuseum

**Norges arktiske universitetsmuseum** (inntil 2019: **Tromsø Museum**) er et regionalt museum etablert 16. oktober 1872. Det inngår i Universitetsmuseet i Tromsø. Museet holder til nær sørspissen av Tromsøya, men det ble i 2016 vedtatt bygging av nybygg i Tromsø sentrum.

## Historikk
De tidligste tanker om et museum for Nord-Norge ble lansert i 1840 og resulterte i den første utstilling for Tromsø amt i 1870. To år senere ble et fast museum for Tromsø stift etablert i leide lokaler i Baptistmenighetens kirke i Fredrik Langnesgate, og senere i et nybygg i Muségata (1894). Museet ble flyttet til Folkeparken i 1961. Museets tidsskrift «Ottar» er blitt utgitt siden 1954. Tromsø Museum ble 1. januar 1976 en del av Universitetet i Tromsø og fikk navnet *Tromsø Museum - Universitetsmuseet*. Siden 1998 har museet vært med i «Museumsprosjektet» for utvikling av online museum. Pr. 2012 omfatter museet to vitenskapelige seksjoner: seksjon for naturvitenskap og seksjon for kulturvitenskap.

## Samlinger og utstillinger på Tromsø Museum
Museet består av to vitenskapelige seksjoner: seksjon for naturvitenskap og seksjon for kulturvitenskap. Hver seksjon har store samlinger som dokumenterer mer enn 100 års utforskning av landsdelen og andre nordlige områder. De faste utstillingene på museet omfatter geologi og zoologi samt to samiske utstillinger, en arkeologisk utstilling og en kirkekunstutstilling. I tillegg kommer midlertidige utstillinger som museet selv produserer og utstillinger som hentes inn fra inn- og utland. Museet har også samlinger på internett, blant annet ca.  bilder i Universitetsmuseenes fotoarkiv samt ca. 8000 gjenstander fra nyere kulturhistorisk samling og samisk-etnografisk samling.

Universitetsmuseet har fire avdelinger som er åpne for publikum: Tromsø Museum på Sørøya, Polarmuseet i Tromsø sentrum, M/S Polstjerna i rett nord for Polaria/Framsenteret og Arktisk-alpin botanisk hage sør-øst for universitetsområdet i Breivika.

## Referanser


## Eksterne lenker
* Tromsø Museum (besøkt 14. september 2012)
Ballstad Slipphall

**Ballstad Slipphall**  i Ballstad på Vestvågøy tilhører Ballstad Slip AS. Den har et veggmaleri malt av Scott Thoe i 1992. Maleriet måler  kvadratmeter og er malt med Jotun-farger.

## Referanser
George Fox

George Fox (født juli-august 1624, død 23. januar 1692) var en engelsk dissenter (medlem av kristent samfunn utenfor den engelske statskirken) som var en av grunnleggerne av *Religious Society of Friends* (Vennenes samfunn), bedre kjent som kvekere. Som sønn av en vever fra Leicestershire levde han i tider med sosial omveltning og krig. Han gjorde opprør mot de religiøse og politiske myndighetene ved å foreslå en uvanlig, kompromissløs tilnærming til den kristne troen. Han reiste over hele Storbritannia som en dissenterende predikant, utførte hundrevis av helbredelser og ble ofte forfulgt av de misbilligende myndighetene.

I 1669 giftet han seg med Margaret Fell, enke etter en velstående støttespiller, Thomas Fell; hun var en ledende kveker. Hans tjeneste utvidet seg, og han foretok reiser til Nord-Amerika og Nederlandene. Han ble arrestert og fengslet en rekke ganger for sin tro. Han tilbrakte sitt siste tiår med å jobbe i London for å organisere den voksende kvekerbevegelsen. Til tross for pågående forakt fra noen anglikanere og puritanere, ble han sett på med respekt av kvekerkonvertitten William Penn og *[[Lord Protector]]*, Oliver Cromwell.

## Arv
Fox hadde en enorm innflytelse på kvekersamfunnet, og hans tro har i stor grad blitt videreført. Kanskje hans viktigste prestasjon, bortsett fra hans dominerende innflytelse i den tidlige bevegelsen, var hans lederskap i å overvinne de to utfordringene med statlige påfølgende tiltaler etter restaurasjonen i England og interne konflikter som truet dens stabilitet i samme periode. Ikke alle hans trosoppfatninger var velkomne for alle kvekere: hans puritanske motstand mot kunst og avvisning av teologiske studier forhindret utviklingen av disse praksisene blant kvekere i en periode. George Fox-rommet på Friends House i London er oppkalt etter ham.

Den amerikanske poeten Walt Whitman, som ble oppdratt av foreldre inspirert av kvekerprinsipper, skrev senere: «George Fox står også for noe – en tanke – tanken som våkner i stille timer – kanskje den dypeste, mest evige tanken som ligger latent i menneskesjelen. Dette er tanken om Gud, blandet sammen med tankene om moralsk rett og identitetens udødelighet. Stor, stor er denne tanken – ja, større enn alt annet.»

George Fox minnes i den engelske kirke med en markering den 13. januar.

## Referanser


## Litteratur
* Nickalls, John L., red. (1952): *The Journal of George Fox*. Cambridge University Press. (Opptrykt av Philadelphia Yearly Meeting; ISBN 0-941308-05-7)
* Ross, Hugh McGregor, red. (2008): *George Fox: A Christian Mystic*. Cathair na Mart: Evertype. ISBN 1-904808-17-4

## Eksterne lenker
*
Gliding Bird

***Gliding Bird*** er debutalbumet til Emmylou Harris, utgitt i 1970 på plateselskapet Jubilee Records som spesialiserte seg på roots. Hun var da albumet ble utgitt gift med Tom Slocum, som er kreditert for tittellåten.

## Sporliste
#«I'll Be Your Baby Tonight» (Bob Dylan) – 2:45
#«Fugue for the Ox» (Emmylou Harris) – 2:23
#«I Saw the Light» (Hank Williams) – 2:40
#«Clocks» (Emmylou Harris) – 3:00
#«Black Gypsy» (Emmylou Harris) – 5:50
#«Gliding Bird» (Tom Slocum) – 2:50
#«Everybody's Talkin'» (Fred Neil) – 2:03
#«Bobbie's Gone» (Emmylou Harris) – 4:05
#«I'll Never Fall in Love Again» (Burt Bacharach/Hal David) – 2:22
#«Waltz of the Magic Man» (Emmylou Harris) – 4:15

## Referanser


## Eksterne lenker
*
Bjørn Gabrielsen

**Bjørn Vidar Gabrielsen** (født 1967) er en norsk forfatter, næringslivsjournalist og litteraturkritiker.  

Han har vært redaktør i filmtidsskriftet *Z*, og har blant annet skrevet for *[[Morgenbladet]]* og gratisavisen *[[Natt&Dag]]*. Han har også vært ansatt som litteraturkritikker i *[[Dagens Næringsliv]]* og skrev fra 2006 til 2021 avisens tradisjonsrike spalte «På nattbordet», som Gabrielsen overtok etter Per Bang. Fra 2023 skriver han bokanmeldelser under «På nattbordet»-vignetten for nettavisen *[[Rett24]]* hver lørdag.

Gabrielsen har i flere år også vært fast spaltist i *[[Vårt Land]]*.

Han debuterte som forfatter i 2001 med reiseskildringen *Lutefisk på prærien*, og har skrevet åtte bøker.

Gabrielsen vokste opp i Venezuela og Tsjekkoslovakia, og er fra 2019 bosatt i København. 

## Bibliografi

* : *Lutefisk på prærien* (reiselitteratur), Gyldendal
* : *Vinterkrigen. Nordmenns fåfengte kamp mot den kalde årstid* (sakprosa), Gyldendal
* : *Elevator: Fretex i 100 år* (bedriftshistorie), Forlaget Press – med Bjarne Riiser Gundersen og Guri Dahl
* : *Marka. På tur i Norges mest berømte skog* (sakprosa), Kagge – redaktør; illustrert av  Jørn H. Moen
* : *Hent ballen! Slik får du en lykkelig hund* (sakprosa), Kagge – med Kristin Meitz Bru, illustrert av  Jørn H. Moen
* : *Hundekjørernes Alaska* (sakprosa), Forlaget Press – med Per Elvestuen
*  *Veien ut. En mann. En skog. Ett år. Ingen plan* (selvbiografisk sakprosa), Kagge
*  *Jeg skal bare ut i boden en tur* (selvbiografisk sakprosa), Kagge
*2020 *Skjermslaver : : hva skjermene har gjort med oss, og hva vi kan gjøre mot dem* (sakprosa), Kagge

## Utmerkelser

* Årets litteraturkritiker 2003 (Norsk kritikerlag)

## Referanser